,, Nú getum við undirbúið okkur vel í undirbúningstímabili númer tvö og komum sterkir inn í lok janúar . “ HK tókst að minnka muninn í tvígang niður í seinni hálfleik , hvað gerist í upphafi seinni hálfleiks ? Hafþór segir að liðið hafi verið undirbúið undir áhlaup frá heimamönnum . Í stað þess að standast áhlaupið þá töpuðu leikmenn ÍR boltanum sóknarlega og gerðu aulamistök varnarlega . Það hafi orsakað áhlaup heimamanna . Hafþór var spurður út í sitt fyrsta hálfa ár hjá ÍR en hann gekk í raðir félagsins frá Akureyri eftir síðustu leiktíð . „ Þetta hefur verið mjög gott . Mér líður vel í ÍR og hér er fólk sem hefur trú á mér . Ég vissi það alveg þegar ákvörðunin var tekin . Ég er ánægður með fyrstu mánuðina en það er hægt að byggja ofan á þetta og enn margt sem hægt er að bæta . “ Hafþór var að lokum spurður út í hléið sem er framundan , hvað hyggst hann gera í hléinu ? „ Ég þarf að vinna í einhverjum tæknilegum hlutum , það er ennþá hellingur sem ég þarf að bæta persónulega , bæði varnar - og sóknarlega . “ ,, Fyrst ætla ég nú samt að fara á HM í pílu , það eru ennþá lausir miðar . Mæli með því að fólk skelli sér á það , “ sagði brosandi Hafþór að lokum . ÍR átti ekki í neinum vandræðum með nýliða HK í Olís-deild karla í handbolta í dag .